- Hindi News
- National
- थ्योरी के टॉपिक्स नोट बनाकर पढ़ेंगे तो कंप्यूटर साइंस पेपर में आएंगे बेहतर अंक
थ्योरी के टॉपिक्स नोट बनाकर पढ़ेंगे तो कंप्यूटर साइंस पेपर में आएंगे बेहतर अंक
जेवीएमश्यामली की टीचर तनुजा सतींद्र ने बताया कंप्यूटर साइंस बेहतर अंक लाना है तो परीक्षार्थी सबसे पहले इस विषय की थ्योरी के सभी टॉपिक्स का नोट बना लें। डिफनेशंस भी अच्छी तरह याद कर लें। कोएग्जिअल केबल्स, लैन, वैन, मैन, पैन, नेटवर्क टेक्नोलॉजी, एचटीटीपी, एफटीपी, जीएसएम सीडीएमए चैप्टर महत्वपूर्ण हैं। माईएसक्यूएल के सभी फंक्शन से संबंधित सवालों को हल करने की प्रैक्टिस लिखकर करें। हर फंक्शन की भूमिका को अच्छे से देख लें। परीक्षा के लिए डीबीएमएस यूनिट काफी इजी लेकिन महत्वपूर्ण है। इससे 30 अंक के सवाल रहेंगे। इस यूनिट के हर प्वाइंट को ठीक से देखने के बाद आंसर तैयार करें। एचटीएमएल से संबंधित क्वेश्चन को हल करने के लिए खुद से एचटीएमएल पेज तैयार करें। क्लास, ऑब्जेक्स और इनहेरिटेंस के बेसिक कॉन्सेप्ट को अच्छे से समझें। जितना संभव हो, लिखकर प्रैक्टिस करें, क्योंकि लिखने से याद में अच्छे से रहेगा।
तनुजा सतींद्र, टीचर, जेवीएम
परीक्षार्थी स्टडी प्लान बनाकर ही परीक्षा की तैयारी करें। टाइम टेबल बनाकर पढ़ाई करें। परीक्षा के समय हेल्दी और समय पर भोजन लें। प्रतिदिन 6-7 घंटे नींद लें। हर स्टडी पीरियड में थोड़ा ब्रेक लेते रहें। एग्जाम हॉल में पहुंचने के पहले और बाद में दिमाग को शांत रखें। क्वेश्चन पढ़ने के लिए अलग से जो समय मिलता है, उसका यूटिलाइज करें। उत्तर को अनावश्यक नहीं बढ़ाएं। प्वाइंट वाइज उत्तर लिखें। इससे टाइम भी बचेगा। महत्वपूर्ण प्वाइंट्स को उत्तर पत्र में अंडरलाइन करें, लेकिन ध्यान रखें कि ज्यादा समय नहीं लगे। सभी क्वेश्चन का आंसर लिखें।
तनुजा ने बताया कि परीक्षार्थी पिछले पांच साल के क्वेश्चन पेपर को जरूर सॉल्व करें। इससे परीक्षा के तरीके का पता चल जाएगा। सीबीएसई के मॉडल क्वेश्चन पेपर भी ज्यादा से ज्यादा सॉल्व करें। यह भी ध्यान रखें कि समय पर पेपर समाप्त हो जाए और रिविजन के लिए समय बचे। नोट्स तैयार कर परीक्षा की तैयारी करें। प्रेसाइज, कंसाइज और प्वाइंट वाइज नोट्स होना चाहिए। एग्जाम से पहले ये नोट्स काफी फायदेमंद होते हैं। पूरा सिलेबस देखने का समय नहीं मिलने पर इन नोट्स से भी काम हो जाता है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva